Diari Oficial de la Generalitat Valenciana


Sumari del DOGV 7625, del 29-09-2015 (2015/7921)

ACORD de 25 de setembre de 2015, del Consell, pel qual s'autoritza l'aprovació d'un expedient d'enriquiment injust i la imputació, a càrrec del Pressupost de la Generalitat de l'exercici 2015, de les obligacions contretes durant l'exercici 2014 a favor de l'empresa Recolim, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7921


Data del document
:   25-09-2015

Organisme emissor
:   Presidència de la Generalitat

Tipus de document
:   Acord

ACORD de 25 de setembre de 2015, del Consell, pel qual s'autoritza l'aprovació d'un expedient d'enriquiment injust i la imputació, a càrrec del Pressupost de la Generalitat de l'exercici 2015, de les obligacions contretes durant l'exercici 2014 a favor de l'empresa Recolim, SL. [2015/7921]  
El Consell, en la reunió del dia 25 de setembre de 2015, va adoptar l'acord següent:  
La Conselleria de Governació i Justícia va tramitar un expedient de rescabalament a favor de l'empresa Recolim, SL, pel servei de neteja de la seu de la Unitat del Cos Nacional de Policia adscrita a la Comunitat Valenciana, ubicada a la localitat de Vall d'Alba, prestat durant els mesos de novembre de 2014 a març de 2015 i per un import total de 4.934,50 euros, (IVA inclòs), expedient que està motivat per la necessitat d'atendre el compliment de les obligacions econòmiques de la Generalitat, en haver rebut aquesta, satisfactòriament, el servei prestat.  
  
D'acord amb el Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, i amb el Decret 103/2015, de 7 de juliol, del Consell, que estableix l'estructura orgànica bàsica de la presidència i de les conselleries de la Generalitat, s'assignen a la presidència les competències en matèria de gestió de la Unitat del Cos Nacional de Policia adscrita a la Comunitat Valenciana.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al president de la Generalitat sotmetre a l'autorització prèvia del Consell, l'aprovació de l'expedient d'enriquiment injust tramitat per la Conselleria de Governació i Justícia, que tenia la competència referida.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat requereix de l'autorització expressa del Consell, a proposta de la persona titular del departament, amb un informe previ de la Intervenció General de la Generalitat, d'acord amb el que disposa l'article 106 de la llei esmentada.  
En conseqüència, amb l'informe favorable de la Intervenció General de la Generalitat i a proposta president de la Generalitat, el Consell  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient d'enriquiment injust a favor de l'empresa Recolim, SL, per un import total de quatre mil nou-cents trenta-quatre euros amb cinquanta cèntims (4.934,50 euros), IVA inclòs.  
  
Segon  
Autoritzar la imputació al pressupost corrent de les obligacions contretes durant l'exercici 2014 amb l'empresa Recolim, SL, per un import total de mil nou-cents setanta-tres euros amb huitanta cèntims, (1.973,8 euros), IVA inclòs.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb l'article 39.5 de la Llei 1/2015.  
  
València, 25 de setembre de 2015  
  
La consellera secretària,  
MÓNICA OLTRA JARQUE